Diari Oficial de la Generalitat Valenciana


Sumari del DOGV 3811, del 09-08-2000 (2000/6623)

Informació pública del programa per al desenvolupament de l'actuació integrada de sòl urbà situat a Benissa – Pou d'Avall.
--------------------------------------------------------------------------------------------------------------------------

### Dades del document

Número de DOGV
:   3811

Data del DOGV
:   09-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6623


Organisme emissor
:   Ajuntament de Benissa

Tipus de document
:   Anunci

Informació pública del programa per al desenvolupament de l'actuació integrada de sòl urbà situat a Benissa - Pou d'Avall. [2000/X6623]
  
Aquesta Alcaldia-Presidència, per Resolució de data 23 de juny de 2000, ha resolt:
  
Primer
  
Sotmetre al tràmit d'informació pública l'alternativa tècnica de programa per al desenvolupament de l'actuació integrada del sòl urbà situat a Benissa - Pou d'Avall, que inclou avantprojecte d'urbanització i projecte de reparcel·lació, així com l'annex modificatiu de citat projecte de reparcel·lació, presentada per Agrupació d'Interès Urbanístic Pou d'Avall, pel termini de vint dies hàbils, mitjançant edicte publicat en un diari d'informació general editat a la Comunitat Valenciana y posteriorment o simultània en el Diari Oficial de la Generalitat Valenciana, amb remissió prèvia dels avisos previstos en l'article 46.3 de la LRAU, sense que incidesquen en el còmput d'aqueix termini qualssevol altres formes de publicitat que se li pogueren donar.
  
Segon
  
La present informació pública té caràcter de concurs públic simultani per a la selecció de l'urbanitzador, i s'hi podran presentar alternatives tècniques i al·legacions durant el termini indicat.
  
Tercer
  
Les proposicions juridicoeconòmiques es presentaran durant els cinc dies següents al venciment del termini anterior.
  
Quart
  
Aquests terminis quedaran prorrogats per vint dies addicionals, si durant els deu primers d'informació pública cap persona es comprometera de presentar una alternativa tècnica substancialment distinta a la inicial i en prestara caució, i la pròrroga esmentada s'anunciarà al tauler d'edictes de l'ajuntament i es comunicarà als qui per desconèixer-la hagueren presentat pliques prematurament.
  
Cinquè
  
L'acte d'obertura de pliques es realitzarà en la següent data hàbil a la conclusió del termini per a presentar-les. Si aquest dia fóra dissabte es posposarà al dilluns següent.
  
Sisè
  
L'expedient estarà de manifest i podrà consultar-se a les Oficines Tècniques municipals de l'Ajuntament de Benissa , en dies i hores hàbils.
  
Setè
  
Notifiqueu aquest acord als regidors de la Corporació municipal, de conformitat i als efectes previnguts en l'article 46.3 de la LRAU.
  
Vuitè
  
Remetre avís amb el contingut de l'edicte al domicili fiscal dels qui consten al cadastre com a titulars de drets afectats per l'actuació proposada.
  
Novè
  
Sol·licitar del Registre de la Propietat de Calp, certificat registral de domini i càrregues de les finques incloses en la unitat d'execució objecte de reparcel·lació.
  
Deu
  
L'adjudicació del programa que es realitze s'efectuarà amb els condicionants o les modificacions que, si fa el cas, acorde l'Ajuntament de Benissa.
  
Cosa que fem pública en compliment del que disposen els articles 46 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.